**GARGŽDŲ LOPŠELIS-DARŽELIS „GINTARĖLIS“**

**ALĖS ŠIMAITIENĖS**

**METŲ VEIKLOS ATASKAITA**

2020-01-17 Nr. \_\_

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Lopšelio-darželio „Gintarėlis“ strateginio plano prioritetai – ugdymosi kokybės užtikrinimas ir edukacinės aplinkos kūrimas. Strateginiai tikslai:1. Ugdymo organizavimo kokybės priežiūra.2. Pedagogų ir šeimos sąveika.3. Šiuolaikinių edukacinių erdvių kūrimas grupėse ir kitose ugdymui skirtose vietose.4. Saugios, sveikatą stiprinančios aplinkos puoselėjimas. Mokykloje vaikų ugdymas orientuotas į darnų vaiko vystymą(si) pagal ugdymo kompetencijas: sveikatos saugojimo, socialinę, komunikavimo, pažinimo ir meninę. Įgyvendinant strateginio plano tikslus didžiausias dėmesys buvo skiriamas ugdytinių poreikių tenkinimui, visuminiam vaiko ugdymo stiprinimui, tėvų lūkesčių išpildymui. 2015–2019 metais tikslai buvo įgyvendinami nuosekliai, tenkinant visos bendruomenės informacinius, socialinius, psichologinius bei emocinio saugumo poreikius. Mokytojų bendruomenė nuolat aptarė ugdymo inovacijų, metodų ir būdų taikymo galimybes. Organizuota jubiliejinė Gargždų lopšelio-darželio „Gintarėlis“ 40-ojo gimtadienio šventė bendruomenei. Renginyje atspindėta kartų kaita, įstaigos vieta rajone ir respublikoje. Kasmet dalyvaujama tarptautiniame projekte „Vaiko kelias į gražią kalbą“, bendradarbiaujama su Londono darželiu „Lietutis“, JAV Ročesterio katalikiška mokykla.Įstaigoje kasmet buvo vykdoma ugdomojo proceso ir pedagoginės veiklos priežiūra. Stebėsenos rezultatai aptariami mokytojų tarybos posėdžiuose, metodiniuose pasitarimuose ir individualiai.Įstaigos savęs įsivertinimas vykdomas vadovaujantis ikimokyklinio ugdymo mokyklos vidaus audito metodika. 2019 m. įsivertinimo metu surastas vienas iš stipriausių veiklos aspektų: 1.3.4. „Mokyklos vieta bendruomenėje“. Organizuojami renginiai atliepia bendruomenės poreikius. Tradiciškai minimos kalendorinės šventės, organizuojami etnokultūriniai renginiai. Įgyvendinami projektai, organizuojama ugdytinių pažintinė veikla. Įgyvendintas projektas „Pažinkime Žemaitiją“. Įstaiga apie visus renginius informaciją teikia elektroninėje sistemoje „Mūsų darželis“, internetinėje svetainėje, spaudoje.  Sėkmingai teikiama švietimo pagalba, dirba 5 mokytojų padėjėjai su specialiųjų ugdymosi poreikių turinčiais vaikais, 2 vaikams išimties tvarka teikiama specialioji pagalba. Prioritetinė veikla yra sveikatos ugdymas, daug renginių skiriama sveikos gyvensenos puoselėjimui. Visus metus sveikatos ugdymo koordinacinė grupė organizavo sporto šventes, akcijas, varžybas. Įgyvendintas respublikinis LFF projektas „Futboliukas“ 2018-2019 m. m. Dalintasi darbo patirtimi: 2019-04-26 organizuota patirties sklaidos respublikinė konferencija „Sėkmės istorijos. Įgyvendintų projektų patirtis“ šalies darželių „Gintarėlis“ sambūrio dalyviams, patirtimi pedagogai dalijosi 2019-10-30 respublikinėje konferencijoje Šilutėje „Ugdome kitaip“. Rajono pedagogams organizuotos metodinės dienos, atviros veiklos: ankstyvojo amžiaus vaikų ugdymas „ Lopšelio dienos“. 7 pedagogai savo patirtį skleidė respublikinėje konferencijoje-mini parodoje „Projektų mugė“. |
| Įgyvendinant strateginio plano tikslus ir uždavinius buvo orientuojamasi į materialinės bazės gerinimą. Skirtos lėšos naudotos racionaliai ir taupiai, sprendimai dėl jų panaudojimo buvo derinami su savivaldos institucijomis, bendruomene. Įsigyta naujų smėlio dėžių, lauko karuselė, kompiuterių ir spausdintuvų grupėms. Rėmėjų lėšomis nupirkta vaikų koncertinė apranga, įsigijome dekoratyvinių augalų kiemo teritorijai apželdinti.Siekiant stiprinti bendruomenės ryšius per 2019 metus buvo organizuotos dvi pažintinės išvykos: į Varšuvą ir į Šiaulių „Rūtos“ saldainių fabriką. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 1.1. Kurti naujais santykiais grįstą besimokančiųjų bendruomenę, sutelkti pastangas plėtoti mokymosi kartu ir vieniems iš kitų kultūrą | Naujos komunikavimo formos, galinčios daryti tiesioginę ar netiesioginę įtaką ugdymo (si) proceso kokybei | 1. Bus organizuojama patirties sklaida Lietuvos darželių „Gintarėlis“ sambūrio nariams.2. Puoselėjamos bendruomenės tradicijos, įstaigos 40-mečio paminėjimo renginiai.3. Mokytojų ir mokyklų darbo patirties mainai.4. Projekto „Lyderių laikas III“ edukologiniai mokymai, šiuolaikinių įgūdžių taikymo sėkmės sklaida. | 1. Lietuvos darželių „Gintarėlis“ respublikinė darbo patirties sklaidos konferencija Gargždų „Gintarėlyje“ „Sėkmės istorijos. Įgyvendintų projektų patirtis.“2019-04-26.2. Gargždų lopšelio-darželio „Gintarėlis“ 40 metų jubiliejaus paminėjimo renginys 2019-05-16, Klaipėdos rajono laikraštis “Banga” 2019-05-29 Nr. 41.3. Projekto „Lyderių laikas III‘ edukologiniai mokymai: VšĮ „Mokyklų tobulinimo centro“ ciklai mokymų per metus: 2019-03-14, 2019-04-25, 2019-05-15/16 2019-10-2/3.4. Grupių pedagogų veikla „Kolega-kolegai”, siekiant mokytis vieniems iš kitų (I pusmetis).  |
| 1.2. Plėtoti sveikatos ugdymo ir stiprinimo veiklą, stiprinti tarpinstitucinius ryšius | Įgyvendinamas 2018–2019 mokslo metų veiklos plano tikslas „Sveikatos problemų sprendimas apjungiant visos visuomenės atsakomybę“  | 1. Bus parengta SSM tinklo 5 metams perspektyvinė programa.2. Vykdomi darbai Lietuvos sveikatą stiprinančių ikimokyklinių ugdymo įstaigų asociacijoje „Sveikatos želmenėliai“.3. Įgyvendinami sveikatos ugdymo projektai įstaigoje. | 1. Parengta SSM 5 metų sveikatos stiprinimo programa „Sveikatos takeliu“ , direktoriaus įsak. 2019 m. sausio 31 d. Nr. V1-97.2. Organizuoti asociacijos „Sveikatos želmenėliai“ mokymai pedagogams „Šiuolaikinė kūno kultūra ikimokyklinėje įstaigoje.“ 2019 m. spalio 10 d.3. Bendradarbiavimu grindžiami sporto renginiai su Kretingos r. Kurmaičių pradinės mokyklos ugdytiniais , su futbolo klubu „Banga“. Varžybos su kitomis ikimokyklinėmis įstaigomis. Grupių sveikatos ugdymo projektai. |
| 1.3. Toliau kurti edukacinę aplinką, įgalinančią ugdytinius įtraukti į ugdymosi procesą | Įgyvendintas 2015–2019 metų strateginio plano 2. strateginio prioriteto „Edukacinės aplinkos kūrimas“ 2. tikslo „Saugios, sveikatą stiprinančios aplinkos puoselėjimas“2.2. uždavinys „Kiemo veiklos zonų formavimas“. Bus vykdomas vidinių edukacinių erdvių atnaujinimas, tęstinis kiemo tvarkymas | 1. Įsigyti naujų ir sutvarkyti esamas smėlio dėžes.2. Toliau kurti teritorijos zonas aktyviam ir pasyviam poilsiui.3. Atnaujinti ekologinio ugdymo objektus: pakeisti daržo lysvių korpusus, įsigyti inventorių šiltnamio priežiūrai, papildyti teritoriją naujais želdiniais.4. Nustatyti grupių atnaujinimo prioritetus ir palaipsniui vykdyti atnaujinimo darbus. | 1.Panaikintos 4 aikštelės, išrautos senos gyvatvorės ir suformuota laisva judėjimo zona.2. Sumontuoti nauji įrenginiai kieme: 2 smėlio dėžės „Boružėlė“, kompleksinė smėliadėžė , karuselė, sveikatingumo takas „Kneipo takas“.3. Suformuota nauja žalia zona su stilizuotu alpinariumu vietoj panaikinto braidymo baseino. 4. Atnaujinti želdiniai: pasodinta raudonų klevų eilė, pora rojaus obelaičių, daugiamečių krūmelių ir gėlių.5. Atnaujinti ekologinio ugdymo objektai: pakeisti daržo lysvių korpusai, įsigyta inventoriaus šiltnamio priežiūrai.6. Papildytos grupių edukacinės erdvės. |
| 1.4. Susieti ugdymo procesą su etninės kultūros pažinimu, sudaryti sąlygas nacionalinę kultūrą pažinti per įstaigos ir šeimos patirtį | Įgyvendintas 2018–2019 mokslo metų veiklos plano tikslas „Ikimokyklinio ir priešmokyklinio ugdymo programų įgyvendinimas plėtojant ugdymo įstaigos ir šeimos partnerystę“ | 1. Bus įgyvendintas etnoprojektas „Pažinkime Žemaitiją“.2. Sudarytos sąlygos perimti lietuvių liaudies tradicijas vaikams priimtinais būdais ir formomis. | 1. Organizuota etnokultūros savaitė „Pažinkime Žemaitiją“: Veiviržėnų amatų centro amatų diena, viktorina „Žemaitija vaikų akimis“, žemėlapių kūrimas.2. Vakaronė įstaigos bendruomenei „Žemaitiu suejėms“.3. Lietuvos gimtadienio šventė 2019-02-15.4. Šeimų dalyvavimas grupių ugdomojoje veikloje, prisimenant lietuvių liaudies tradicijas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Suteikti mokyklos bendruomenei žinių apie krizių valdymą ikimokyklinio ugdymo įstaigoje |  Nacionalinės švietimo agentūros mokymai 2019 m. lapkričio mėn. 24 d.Organizavau mokymus bendruomenei, buvo aptarti pagrindiniai pagalbos principai įvykus kriziniam įvykiui |
| 3.2. Vadovaujantis LR Darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu bei kitais teisės aktais atnaujinti darbuotojų darbo apmokėjimo sistemą, detalizuoti apmokėjimo tvarką ir pagrindus | Atnaujinta „Darbo apmokėjimo sistema“ Direktoriaus 2019 m. lapkričio 28 d. Nr. V1-85 įsak. Nr. V1-62 |
| 3.3. Parengti tarnybinių komandiruočių tvarkos aprašą | „Tarnybinių komandiruočių išlaidų apmokėjimo įstaigoje tvarkos aprašas“. Direktoriaus įsak. 2019 m. spalio 21 d. |
| 3.4. Sutelkti bendruomenę, dalyvauti socialinio paslaugų centro akcijoje, paremti neįgaliuosius dalyvaujant „Pyragų dienoje“ | Buvo sutelkta bendruomenė kilniam tikslui. Buvo surinkta ir paaukota 202 eurai Gargždų socialinio paslaugų centro neįgaliesiems keramikos degimo krosniai įsigyti. Padėkos popietėje darželio ugdytiniai skyrė centro lankytojams muzikinį pasirodymą. Laikraštis „Banga“ 2019-12-14 Nr. 96 |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai 🗹 |
| 5.2. Užduotys iš esmės įvykdytos pagal sutartus vertinimo rodiklius |  Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Didinti finansinį raštingumą, gebėjimą priimti finansinius sprendimus |
| 6.2. Tobulinti vadovavimo kompetenciją – darbuotojų motyvavimą |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**IV SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Parengti įstaigos 2020–2022 metų strateginį planą | Bus iškelti strateginiai prioritetai ir tikslai, numatytos įstaigos veiklos kryptys, suformuluotiuždaviniai  | Lopšelio-darželio „Gintarėlis“ 2020–2022 metų strateginis veiklos planas |
| 9.2. Gerinti švietimo pagalbos teikimo bendruomenės nariams kokybę | Įgyvendintas 2020-2022 metų strateginio plano I prioriteto „Bendradarbiavimo plėtojimas“ 1 tikslo „Kurti bendradarbiavimo tradicijas, gerinant kokybišką vaiko ugdymą(si)“ 1.4. uždavinys „Teikti veiksmingą pagalbą specialiųjų poreikių ugdytiniams ir šeimai“  | Bus įrengtas psichologo kabinetas, vaiko gerovės komisijos posėdžiuose ir mokytojų metodiniuose pasitarimuose aptariamas švietimo pagalbos prieinamumas, specialistų darbo sąlygos |
| 9.3.Toliau skatinti bendruomenę nuolatinei kaitai, žinių atsinaujinimui, patirties sklaidai | Įgyvendinamas 2020–2022 strateginio plano metų veiklos plano I. Prioriteto „Bendradarbiavimo plėtojimas“ 1. Tikslo „Kurti bendradarbiavimo tradicijas, gerinant kokybišką vaiko ugdymą(si)“ 1.1. uždavinys „ Stiprinti besimokančios bendruomenės siekį“. Naujos komunikavimo formos, galinčios daryti tiesioginę ar netiesioginę įtaką ugdymo(si) proceso kokybei | 1. Dalyvavimas tolimesnėje Lietuvos darželių „Gintarėlis“ sambūrio patirties sklaidoje.2. Mokytojų ir mokyklų darbo patirties mainai.3. Projekto „Lyderių laikas III“ edukologiniai mokymai, šiuolaikinių įgūdžių taikymo sėkmės sklaida.4. Dalyvavimas projektinėje veikloje. |
| 9.4. Plėtoti tarpinstitucinį bendradarbiavimą, stiprinti socialinius ryšius su vietos bendruomene, kitomis institucijomis | Įgyvendinamas 2020–2022 mokslo metų veiklos plano 1.3. tikslas „Plėtoti bendradarbiavimą su socialiniais partneriais“. Bus siekiama įgyvendinti projektus, dalyvauti renginiuose | 1. Vykdomi darbai Lietuvos sveikatą stiprinančių mokyklų tinkle. 2. Stiprinami ryšiai su JAV Ročesterio lietuvių bendruomene.3. Projektai ir renginiai vietos bendruomenėje, veiklos partnerių paieškos.4. Bendradarbiavimas su vaikų, sergančių cukriniu diabetu klubu „Smalsučiai“. |
| 9.5. Kurti naujas ir tobulinti turimas edukacines aplinkas | Įgyvendinamas 2020–2022 m. strateginio plano I. Prioriteto „Bendradarbiavimo plėtojimas“ 2. Tikslas „ Kurti aktyvinančią, vaiko raidą stimuliuojančią aplinką, pasitelkiant bendruomenę“  | 1. Bus apsirūpinta IT priemonėmis vaikams: planšetės, išmanioji „Bitutė“ ir kitomis šiuolaikinėmis priemonėmis.2. Įrengtas vaistažolių gojelis, sukurtos priemonės žaidimams ir kitai aktyviai veiklai lauke, išnaudojant takelių ir tvorų funkcionalumą.  |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Laikinas nedarbingumas, didelis darbuotojų sergamumas |
| 10.2. Dokumentų kaita |
| 10.3. Nenumatyti techniniai trikdžiai ar kitos nenumatytos aplinkybės |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)